সুধাকন্ঠৰ ঘোঁৰা (অমিতাভ মহন্ত) - সাহিত্য ডট অৰ্গ\nৰাজেনৰ ইন্টাৰভিউটো ভালেই হ’ল ৷ ইন্টাৰভিউ শেষ কৰিয়েই সি ৰে’লৱে ষ্টেচনলৈ বুলি অটো এখনত উঠিল, সোনকালে গৈ পালে ৰে’ল খনত ঘৰলৈ যাব পাৰিব৷ নহ’লে আকৌ ৰাতিটোৰ বাবে হোটেল ল’ব লাগিব৷ ষ্টেচনৰ বাহিৰত নামিয়েই অটোৱালাক ভাৰাটো দি ৰাজেন ভিতৰলৈ লৰ মাৰিলে৷ নাই, তাৰ ভাগ্য বেয়া৷ এক মিনিটমানৰ কাৰণে ৰে’লখন নাপালে৷ তেতিয়াহে তাৰ হুঁচ আহিল, সৰ্বনাশ, বেগটো দেখোন অটোখনত এৰি আহিল৷ অটোখন বিচাৰি ষ্টেচনৰ বাহিৰ চলাথ কৰিলে৷ কিন্তু নাই, অটোৰ টিকনিয়েই দেখিবলৈ পোৱা নগ’ল৷ কাপোৰ-কানি,টকা-সিকা বেছিভাগ বেগতেই আছিল৷ এতিয়া পকেটত মাত্ৰ এশ টকা আছে৷কি কৰিব, কি নকৰিব ভাবি নোপোৱা হ’ল সি৷ হোটেলত থাকিবলৈ টকা নাই, কোনো চিনাকী মানুহো গুৱাহাটীখনত নাই৷ ষ্টেচনত টো চোৰ ডকাইতেই ভৰ্তি৷\nইতিমধ্যে ৰাতি হৈ আহিল৷ বাহিৰৰ হোটেল এখনত ভাত কেইটা খাই লৈ সি উদ্দেশ্যবিহীন ভাবে ষ্টেচনৰ ওচৰে পাজৰে ঘূৰি ফুৰিবলৈ ধৰিলে৷ তেনেতে সি এটা ধুনীয়া পুখুৰী দেখিলে, পুখুৰীটোৰ পাৰতে ভূপেনদাৰ এটা প্ৰতিমূৰ্তি৷ ‘ অ, এয়াই তাৰমানে দীঘলী পুখুৰী’, মনতে ভাবিলে সি৷ ৰাতিটো ষ্টেচনৰ চোৰ, ডকাইত কেইটাৰ লগত থকাতকৈ দেখোন ভূপেনদাৰ লগত পৰি থকাই ভাল৷মনলৈ ভাবটো অহাৰ লগে লগে সি ভিতৰলৈ সোমাই আহিল৷ দিনটোৰ সমস্ত ভাগৰে তাক হেঁচা মাৰি ধৰিলে৷ প্ৰতিমূৰ্তিটোৰ তলতে সি শুই পৰিল৷\nহঠাৎ মাজৰাতি ৰাজেনে তাৰ শৰীৰত এক শীতল স্পৰ্শ অনুভৱ কৰিলে৷ চকু মেলি দেখে যে ভূপেনদা তাৰ কাষত শুই আছে৷ তাকে দেখি ৰাজেনৰ ভয়ত অৱস্থা নাই৷ তাৰ সেই অৱস্থা দেখি ভূপেনদাই মাত দিলে,\n: বাচা, ভয় নকৰিবা৷ মই তোমাৰ একো অনিষ্ট নকৰো৷ মই ভূপেন হাজৰিকা হে৷ মোক চিনি পোৱা নাই নেকি?\n: চিনি কিয় নাপাম ভূপেনদা৷ কিন্তু আপুনি মূৰ্তিটোৰ পৰা বাহিৰলৈ কেনেকৈ আহিল?\n: মই সদায়েই ৰাতি এনেকৈ বাহিৰলৈ আহোঁ৷ দিনটো থিয় হৈ থাকি ভৰি দুখন টনটনাই যায় হে৷ তাতে এই গৰমখনত বৰ কষ্ট পাওঁ মই৷ ছাতি এটাও নিদিলা তোমালোকে৷ সেইবাবে ৰাতি অলপ বাহিৰলৈ আহি আৰাম কৰোঁ৷ কেতিয়াবা অলপ ওচৰে পাজৰে ফুৰিবলৈ যাওঁ৷ দূৰলৈ যাবলৈ টান পাওঁ আজিকালি, বয়সো হ’ল নহয়৷\nঅলপ ৰৈ তেওঁ আকৌ আৰম্ভ কৰিলে,\n: হেৰা মোক এটা বস্তু লাগিছিল, তুমি যোগাৰ কৰি দিব পাৰিবা নেকি?\n: কি কওকচোন৷ আপুনি বিচাৰিছে যেতিয়া নিশ্চয় দিম৷\n: মোক ইফাল সিফাল ফুৰিবলৈ বাহন এখন লাগে হে৷ নহ’লে এটা কাম কৰা, পল্টন বজাৰত যে নেতাজীৰ এটা ঘোঁৰা আছে, তেনেকুৱা ঘোঁৰা এটাকে দিয়া৷ নেতাজীয়ে সদায় ঘোঁৰাটোত উঠি ৰাতি ৰাতি ঘূৰি ফুৰে৷ তেওঁক দেখি মোৰো বৰ ফুৰিবলৈ মন যায়৷ পৰহি, মানে স্বাধীনতা দিৱসৰ দিনা তেওঁ আহি ৰাস্তাৰ সিপাৰৰ পৰা মোক ‘ য়ে আজাদী ঝুঠী হ্যায়’ বুলি কৈ গৈছে৷\nমাজতে ৰাণাক অটোখন ভাল কৰাই ল’বলৈ কলো,ৰাণাই ক’লে পেট্ৰলৰ দাম বোলে বহুত হ’ল৷ নহ’লে আমি দুয়ো ভাই ৰাতি ৰাতি অটোৰিক্সা খন লৈয়েই ওলালোঁহেঁতেন৷ জ্যোতি ককাইদেৱে বহুদিনৰ পৰা ভৰলুমুখলৈ মাতি আছে৷ তেওঁলোক বহুকেইজন একেলগে থাকে নহয়, ভাল আড্ডা বহে বোলে ৰাতি ৰাতি৷ পিছে যাবলৈ সাহসেই হোৱা নাই বুইছা৷\nসেইদিনা চান্দমাৰীলৈ গৈছিলোঁ প্ৰতিমাৰ তালৈ৷ আহি ভৰিৰ বিষত দুদিন টোপনি নাই৷ পাৰিবানে বাছা মোক ঘোঁৰা এটা আনি দিবলৈ?\nৰাজেনৰ ভূপেনদাৰ কথা শুনি হাঁহিও উঠিল, দুখো লাগিল৷ ভূপেনদাইটো নাজানে তাৰ কি অৱস্থা৷ খেতিৰ মাটি বন্ধকত৷ তথাপি তেওঁৰ মনৰ ইচ্ছা কিবা কৰি পূৰণ কৰিবই লাগিব৷ কি কৰিব পাৰি ভাবি ভাবি ৰাজেন নিদ্ৰাদেৱীৰ কোলাত ঢলি পৰিল৷\nৰাতিপুৱা চৰাই চিৰিকটিৰ মাতত সি সাৰ পালে৷ বহুত ভাবি চিন্তি সি সমষ্টিৰ বিধায়কজনক লগ ধৰি কথাখিনি কোৱাতো থিৰাং কৰিলে৷ ন বজাতে গৈ তেওঁৰ ওচৰ পালে৷ তেওঁ তাৰ গোটেইখিনি কথা শুনি তাক কিলাবলৈহে বাকী৷ এনেকুৱা ফাঁকি দি আজিলৈ কোনেও তেওঁৰ পৰা পইচা খোজা নাই৷ দেহৰক্ষীৰ হতুৱাই তাক বাহিৰ কৰি দিলে৷\nৰাজেন কিন্তু নিৰাশ নহ’ল৷ সচিবালয়ৰ বাহিৰত ৰৈ সি অন্য কাৰোবাক পতিয়ন নিয়াবৰ অপেক্ষাত থাকিল৷ হঠাৎ সি একে গাঁৱৰে বাবুলক দেখা পালে৷ বাবুল কোনোবা মন্ত্ৰীৰ ব্যক্তিগত ৰান্ধনী৷ সি বাবুলক গোটেই ঘটনাটো কলে৷ বাবুলে তাৰ কথা শুনি তাক লৈ মন্ত্ৰীৰ ওচৰ পালেগৈ৷ মন্ত্ৰীয়ে গোটেইখিনি শুনি ক’লে,\n: তই সঁচাই তেওঁক দেখিছতো?\n: মা কামাখ্যাৰ শপত চাৰ, বহুত সময় কথাও পাতিছোঁ৷ আপুনি তেওঁক ঘোঁৰাটো দি দিয়ক চাৰ৷ বহুত নাম আৰু পুণ্য হ’ব আপোনাৰ৷\n: ঠিক আছে৷ মই ৰাতি দহটা মানত গৈ কাষতে ক’ৰবাত লুকাই থাকিম৷ তেওঁ অহাৰ লগে লগে মই ওলাই গৈ প্ৰথমে এটা জাপি আৰু গামোচাৰে সম্বৰ্ধনা জনাম৷ ফিউজ লাইভ, চি ৱাই সকলো ৰেডী থাকিব৷\nতেওঁলোকে মোৰ আৰু ভূপেনদাৰ মিলনৰ কভাৰেজটো কৰাৰ পিছত বাকী কাম হ’ব৷ কেমেৰাৰ আগত তই আকৌ দাঁত নিকটাই নাথাকিবি৷\n: যা এতিয়া৷ অই বাবুল, ইয়াক ভাত খুৱাই পঠাবি৷\nভাত খাই উঠি বাবুলৰ পৰা টকা এহেজাৰ ধাৰলৈ লৈ ৰাজেন মনৰ আনন্দত বিগ বাজাৰ পালে৷ ফিউজ লাইভত ওলাব আজি সি, ক’ম কথানে৷ ভাল চোলা এটা কিনি ল’লে ৰাতি পিন্ধিবলৈ৷\nৰাতি যথা সময়ত সি দীঘলী পুখুৰী পালেহি৷ ভূপেনদাৰ প্ৰতিমূৰ্তি তলতে বহি তেওঁলৈ অপেক্ষা কৰিবলৈ ধৰিলে৷ চিলমিল টোপনি ধৰোঁতেই সি শুনিবলৈ পালে সেই যাদুকৰী কন্ঠ,\n: ৰাজেন, আহিছা?\nমাত শুনিয়েই ৰাজেন খপজপকৈ উঠিল,\n: হয় ভূপেনদা৷ কেতিয়াবাই আহিলো৷\n: ঘোঁৰাৰ কিবা যোগাৰ কৰিলা নেকি ৰাজেন ? জ্যোতি ককাইদেউৰ তালৈ যাবলৈ বৰ মন গৈছে৷\nৰাজেনে লাহে লাহে ক’লে,\n: ভূপেনদা, আপোনাৰ পৰানো কি লুকুৱাম৷ দৰাচলতে মোৰ আপোনাক ঘোঁৰা কিনি দিয়াৰ সামৰ্থ নায়েই৷ তথাপি আপোনাৰ প্ৰতি থকা শ্ৰদ্ধাৰ বাবেই মই আজি দিনটো ঘুৰি আপোনাৰ ঘোঁৰাৰ যোগাৰ কৰিছোঁ৷ কাইলৈৰ পৰা আপুনি হেঁপাহ পলুৱাই ফুৰিব পাৰিব৷\n: ভগৱানে তোমাৰ মঙ্গল কৰক ৰাজেন৷ ক’ত মোৰ ঘোঁৰাটো?\nৰাজেনৰ ইংগিতত মন্ত্ৰী জোপোহাৰ পৰা ওলাই আহিল৷ পিছে পিছে কেমেৰাৰ সমদল৷ মন্ত্ৰী আহিয়েই ভূপেনদাক জাপি আৰু ফুলাম গামোচাৰে সম্বৰ্ধনা জনালে৷\nমন্ত্ৰীক দেখি ভূপেনদাই বিৰক্তিৰে ৰাজেনৰ ফালে চাই ক’লে,\n: হেৰা ৰাজেন, টকা কম আছিল যদি মোৰ পৰা লৈ যাব লাগিছিল৷ টকা কেইটামান মোৰ পকেটতে আছিল৷ গোটেই গুৱাহাটীখন মোৰ চিনাকী৷ গাধত উঠি ঘুৰি ফুৰিবলৈ মোৰ লাজ লাগিব হে৷\n← বানে গৰকা ঠাই (যুগল চন্দ্ৰ বৰা)\nপাটিমূতুৰা ৰোগ (ডা: ভূপেন্দ্ৰ কুমাৰ শ‌ইকীয়া) →


গুৱাহাটীৰ অনুৰাগীক উপস্থিত থাকিবলৈ অসমীয়াতে আহ্বান নাইজেৰিয়ান অধিনায়ক অগবেচেৰ\nকাইলৈ নৰ্থ-ইষ্ট য়ুনাইটেড ছেমিৰ প্ৰথম লেগত বেংগালুৰু এফ চিৰ বিৰুদ্ধে; টিকটত ১০০ টকা ৰেহাই\nগুৱাহাটীৰ অনুৰাগীক উপস্থিত থাকিবলৈ অসমীয়াতে আহ্বান অধিনায়ক, নাইজেৰিয়ান তাৰকা অগবেচেৰ\nগুৱাহাটী , March 6, 2019 6:08 pm\nআই এছ এলত প্ৰথমবাৰৰ বাবে ছেমি ফাইনেলত প্ৰৱেশ কৰা নৰ্থ-ইষ্ট য়ুনাইটেডে প্ৰথম লেগৰ খেলত শক্তিশালী আৰু শীৰ্ষস্থানৰ দল বেংগালুৰু এফ চিৰ বিৰুদ্ধে অৱতীৰ্ণ হ’ব। ঘৰুৱা খেলপথাৰত হ’ব লগীয়া খেলখনত দলটোৰ মেনেজমেণ্টে দৰ্শকৰ উষ্ম সঁহাৰি আশা কৰিছে। দলটোৰ টুইটাৰত কোৱা হৈছে, “আহক ষ্টেডিয়াম পূৰ্ণ কৰি দিওঁ, শেষবাৰৰ বাবে”।\nগোটেই ছিজনটোতে আশাব্যঞ্জক প্ৰদৰ্শন আগ বঢ়াই অহা নৰ্থ-ইষ্ট য়ুনাইটেডে “কাইলৈ আটাইতকৈ ভাল প্ৰদৰ্শন কৰিব”, এই আশা পুহি আছে অনুৰাগীসকলেও। অঞ্চলটোত যথেষ্ট ফুটবলপ্ৰেমী আৰু নৰ্থ-ইষ্ট য়ুনাইটেডৰ সমৰ্থক থকালৈ চাই কাইলৈৰ খেলত ষ্টেডিয়াম ভৰি উঠিব পাৰে।\nকাইলৈ জয়ী হৈ থাকিলে ছেমিৰ দ্বিতীয় লেগৰ খেল ড্ৰ ৰাখিলেও ফাইনেললৈ উন্নীত হ’ব দলটো, যিটো প্ৰথমবাৰৰ বাবে হ’ব। দল দুটাৰ দ্বিতীয় লেগৰ খেল আছে ১১ মাৰ্চত। গুৰুত্বপূৰ্ণ হ’ব পাৰে ডাচ্ছ প্ৰশিক্ষক এলকো স্কাটৰী (Eelco Schattorie) ৰ গেইম প্লেন আৰু অধিনায়ক অগবেচেৰ প্ৰদৰ্শন।\nউল্লেখ কৰিব পাৰি যে এইখনে হ’ব নৰ্থ-ইষ্ট য়ুনাইটেডে নিজৰ খেলপথাৰত খেলা অন্তিম খেল। গতিকে দলৰ মেনেজমেণ্টে ঘৰুৱা দৰ্শকৰ বাবে ৰেহাইৰ দামত টিকট এৰি দিছে। ২৫০ টকাৰ পৰিৱৰ্তে ১৫০ টকাত টিকট আগ বঢ়োৱা বুলি জানিব পৰা গৈছে।\nCaptain Bartholomew Ogbeche invites you to come back the team this Thursday as we take on Bengaluru FC! ????\nTickets ➡ https://t.co/qCSrc7Jz2s\nOffline – Nehru and Sarusajai Stadium\nReliance Trends Police Bazar, Shillong#8States1United #StrongerTogether #NEUBEN pic.twitter.com/Ss5aEfzNn0\n— NorthEast United FC (@NEUtdFC) March 4, 2019\nদলটোৰ স্বত্বাধিকাৰী জন আব্ৰাহামে দলটোক সমৰ্থন কৰিবলৈ উত্তৰ-পূবৰ অনুৰাগীসকলক ষ্টেডিয়ামলৈ যাবলৈ ইতিমধ্যে এটা অনুৰোধ কৰিছে। অধিনায়ক তথা নাইজেৰিয়ান ফ’ৰৱাৰ্ড বৰ্থলমিউ অগবেচেক (Bartholomew Ogbeche) এটা বাণীবদ্ধ ভিডিঅ’ৰ জৰিয়তে অসমীয়াতে দৰ্শকসকলক উপস্থিত থাকিবলৈ আহ্বান জনোৱা দেখা গৈছে।\n“কি খবৰ গুৱাহাটীবাসী? আশা কৰিছো যে ৭ মাৰ্চত আমাৰ খেল চাবলৈ সকলো আহি আছে”, অশেষ কষ্টস্বীকাৰ কৰি ভঙা অসমীয়াত আহ্বান তাৰকা খেলুৱৈজনৰ।\nছেমিত দুয়োটা লেগৰ খেলৰ ফলাফলত আগ বাঢ়ি থকা দলটোৱে মুম্বাই চি টি আৰু এফ চি গোৱাৰ মাজৰ বিজয়ীৰ সৈতে ফাইনেল খেলিব। ফাইনেল ১৭ মাৰ্চত মুম্বাইত অনুষ্ঠিত হ’ব। আই এছ এলৰ পূৰ্বৰ চাৰিটা ছিজনত কলকাতা আৰু চেন্নাই, দুয়োটাই দুবাৰকৈ খিতাপ দখল কৰিছে। কিন্তু এইবাৰ দুয়োটা দলেই ছেমিত প্ৰৱেশ কৰিবলৈ অসমৰ্থ হয়।


এল.জী. G6 Price in India, Full Specs - February 2020 | Digit\nCurrent Best Price of এল.জী. G6 is ₹ 21750\nAvailabe 32GB 21,750\nAvailable 32GB 21,750\nএল.জী. G6 Specifications\nপ্ৰদৰ্শন প্ৰযুক্তিবিদ্যা : Quad HD Plus Full Vision Capacitive touchscreen display\nস্ক্ৰীণ ৰিজ'লিউশ্বন (পিক্সেলত) : 1440 x 2880\nপৰিসৰ (mm-ত lxbxh) : 148.9 x 71.9 x 7.9\nওজন (গ্ৰামত) : 163\nএল.জী. G6 Brief Description\nএল.জী. G6 Smartphone প্ৰতি ইঞ্চি 564 -ৰ এটা পিক্সেল ঘনত্বত 1440 x 2880 পিক্সেল ৰিজ’লিউশ্বনৰ সৈতে 5.7 -ইঞ্চি Quad HD Plus Full Vision Capacitive touchscreen display -ৰ সৈতে আহে৷ ফোনটো 2.35 GHz Quad ক’ৰ প্ৰচেশ্বৰৰ দ্বাৰা সক্ষমিত আৰু ইয়াত3&4GB ৰেম আছে৷ এল.জী. G6 Android 7.0 OS-ত চলে৷\nএল.জী. G6 Smartphone May 2017 -ত মুকলি কৰা হৈছে৷\nএল.জী. G6 -ৰ সংযোগ ক্ষমতা বিকল্পসমূহৰ লগত অন্তৰ্ভুক্ত হৈ থাকে: ,GPS,Wifi,HotSpot,NFC,Bluetooth,\nএল.জী. G6 -ৰ কেমেৰাটোত এইবিলাক অন্তৰ্ভুক্ত হৈ থাকে: Auto Focus,Face Detection,HDR,Geo-tagging,Touch Focus,Digital Zoom,Video Recording\nএল.জী. G6 Price in India\nএল.জী. G6 Price In India Starts From Rs. 21750 The best price of এল.জী. G6 is Rs. 21750 in Amazon, which is 10% less than the cost of এল.জী. G6 in Amazon Rs.23990.This Mobile Phones is expected to be available in 32GB,64GB,128GB variant(s).\nWriteareview on এল.জী. G6


শৰীৰৰ এই ৮টা স্থানত তিল থকা মানেই ধনী হোৱাৰ লক্ষণ...! what-moles-on-human-body-indicates-good-signs– News18 assam\nশৰীৰৰ এই ৮টা স্থানত তিল থকা মানেই ধনী হোৱাৰ লক্ষণ...!\nএকাংশই বিশ্বাস কৰে ভাগ্যক। বহুতে ক’ব খোজে যে, ভাগ্য আগতীয়াকৈয়ে নিৰ্ধাৰণ কৰা থাকে। ভাগ্য সলনি কৰিবলৈ কঠোৰ পৰিশ্ৰমৰ বিকল্প নাই।\nLast Updated : December 03, 2020, 14:11 IST\nপৃথিৱীৰ সকলো লোকেই ধনী হ’বলৈ বিচাৰে। আৰ্থিক স্বচ্ছলতা আৰু বিলাসী জীৱন কটাবলৈ মানুহে অক্লান্ত পৰিশ্ৰম কৰে। মানুহৰ ভৱিষ্যত কিমান সুন্দৰ হ’ব, সেয়া নিৰ্ভৰ কৰে তেওঁলোকৰ কৰ্মৰ ওপৰত। তাৰ মাজতো একাংশই বিশ্বাস কৰে ভাগ্যক। বহুতে ক’ব খোজে যে, ভাগ্য আগতীয়াকৈয়ে নিৰ্ধাৰণ কৰা থাকে। ভাগ্য সলনি কৰিবলৈ কঠোৰ পৰিশ্ৰমৰ বিকল্প নাই।\nSamudrika Shastraৰ মতে, ভাগ্য বা ভৱিষ্যত গঢ়ি তোলাৰ বাবে কিছুমান লক্ষণ জন্মগত ভাবেই থাকে। যাৰ এটা মাধ্যম হ’ল তিল। শৰীৰৰ বিভিন্ন অংশত থকা তিলৰ অৱস্থানে মানুহৰ ভৱিষ্যত সম্পৰ্কে শুভ-অশুভ ইংগিত দিয়ে বুলি বিশ্বাস কৰে একাংশ লোকে।\nবিশ্বাস কৰে যে, শৰীৰৰ কিছু বিশেষ অংশত তিল থাকিলে ধনী হোৱাৰ সম্ভাৱনা থাকেঃ\nঠুটৰিৰ ঠিক ওপৰ অংশত তিল থাকিল! এই স্থানত তিল থাকিলে বিশ্বাস কৰা হয় যে, পুৰষ-বা নাৰী ভৱিষ্যতে প্ৰচূৰ ধন-সম্পত্তিৰ অধিকাৰী হৈ উঠে। সেইদৰে এই স্থানত তিল থাকিলে মানুহ কিছু পৰিমাণে জেদি স্বভাৱৰ হয়।\nনাকৰ সোঁফালে তিল থাকিলে মানুহ ধনী হোৱাৰ সম্ভাৱনা প্ৰৱল। ৩০ বছৰৰ পিছতে আৰম্ভ হয় সাফল্যৰ যাত্ৰা।\nSamudrika Shastraৰ মতে, কঁকালত তিল থাকিলে ধনী হোৱাৰ সম্ভাৱনা থাকে। দিনে দিনে বাঢ়ি যায় সম্পত্তি।\nবিশেষজ্ঞৰ মতে, বিবাহৰ পিছত বহুলোকক দেখা যায় প্ৰচূৰ সম্পত্তিৰ মালিক হোৱা। এইক্ষেত্ৰত কিছু পৰিমাণে ভাগ্যয়ো সহায় কৰে। যদি শৰীৰৰ কোনো অংশত গাঢ় ৰঙৰ সৰু তিল থাকে, তেন্তে বুজা যায় যে, সেই নাৰী বা পুৰুষৰ বিয়াৰ পিছৰে পৰা শুভ দিন আৰম্ভ হয়।\nযদি কোনো ব্যক্তিৰ হাতত তলোৱাত তিল থাকে, তেন্তে সেই ব্যক্তি কম বয়সতে ধনী হোৱাৰ সম্ভাৱনা থাকে।\nSamudrika Shastraৰ মতে, নাভিৰ আশেপাশে তিল থকাও অত্যন্ত শুভ লক্ষণ।\nবুকুত তিল থাকিলে নাৰী বা পুৰুষ সহজে ধনী হয়। লগতে অন্যন্ত শান্তিপ্ৰিয় জীৱন-যাপন কৰিব পাৰে।\nFirst published: December 03, 2020, 14:09 IST\nMoles Good SignMoles in Body


মহীৰূহৰ লেখাঃ ৰাজনীতিৰ ধুমুহাৰ গ্ৰাসত ন্যায়পালিকা :: ড° হীৰেন গােহাঁই - অসমীয়াৰ সুখ-দুখ\nHome DR-HIREN-GOHAIN MAHIRUH ডঃহীৰেন-গোহাঁই মহীৰূহ মহীৰূহৰ লেখাঃ ৰাজনীতিৰ ধুমুহাৰ গ্ৰাসত ন্যায়পালিকা :: ড° হীৰেন গােহাঁই\nxukhdukh.com December 22, 2018 DR-HIREN-GOHAIN, MAHIRUH, ডঃহীৰেন-গোহাঁই, মহীৰূহ,\nসামুদ্রিক তৰংগৰ আলােড়নে আৰু ধুমুহা বতাহৰ প্রবল আঘাতে জাহাজৰ ভাৰসাম্যৰ স্থিৰতা নােহােৱা কৰে। কুৰি শতিকাৰ প্রথমার্ধ পর্যন্ত প্রাকৃতিক শক্তিৰ জোকাৰণিত সাগৰত জাহাজ ডুব যােৱা এটা পৰিচিত। কথা আছিল। এতিয়া সমুদ্র যাত্রা প্রায় নিৰাপদ, যদিও যাত্রীবাহী জাহাজ এতিয়া আগৰ দৰে তেনেকৈ নচলে। সি যি নহওক বহু হেজাৰ বছৰ ধৰি জাহাজৰ তল খলপাত গধূৰ ওজন থকা ধাতু বা গ্রেনাইট আদি শিলৰ প্রকাণ্ড খণ্ড ৰখা হৈছিল, প্রতিকূল পৰিস্থিতিতে জাহাঁজৰ ভাৰসাম্য ৰক্ষাৰ বাবে, যাতে কোনােপিনে জাহাজখনে বিপজ্জনক ভাবে হালি নাযায়। ইংৰাজীত তাৰ নাম 'Ballast'। সাংবিধানিক গণতন্ত্রত এই ‘বেলেস্ত’ হৈছে ন্যায়পালিকা।\nসংবিধানৰ মূল নীতি সমূহ যাতে আইনপ্রণয়ণকাৰী লােকসভা, বিধানসভা আদি বিধায়িনীমণ্ডলে উলংঘা নকৰে, আৰু চৰকাৰ তথা কাৰ্যপালিকাই যাতে শাসন-কাৰ্য্যত তাক চেৰাই নাযায়, দেশৰ উচচতম ন্যায়ালয়েই সেইটো নিশ্চিত কৰে। তেনে কোনাে সাংবিধানিক নীতি তথা আইন-বিৰুদ্ধ কাম উচ্চতম ন্যায়ালয়ৰ দৃষ্টিগােচৰ কৰিলেই লেকাম টানি ধৰে, তেনে আইন বা অপশাসন বাতিল কৰে। কিন্তু দেশৰ আপাত-শান্ত চেহেৰাৰ অন্তৰালত সামাজিক শক্তিসমূহৰ যি অহৰহ দুর্বাদল দ্বন্দ্ব চলি থাকে, সি কেতিয়াবা কোনাে সামাজিক শক্তিক উত্তেজিত, উৎসাহিত বা প্রলুব্ধ কৰিলে শান্ত সাগৰৰ ওপৰেদি দুৰ্বাৰ বেগে বলিবলৈ ধৰা মাৰাত্মক ধুমুহাৰ দৰে সংবিধান ভৰিৰে গচকি দৌৰাত্ম্য কৰিবলৈ সি আগবাঢ়ে। যি বুজাবুজিৰ মাজেৰে এখন দেশৰ জনগণে গণতান্ত্রিক শাসন-তন্ত্রৰনীতি-নিয়ম মানি চলিবলৈ সন্মত হয়, সেই বুজাবুজিৰ অৱসান ঘটে। সংবিধান বিপর্যস্ত হয়। এনে সময়ত ন্যায়পালিকাৰ ভূমিকাৰ গুৰুত্ব অপৰিসীম। তাৰ সজাগতাও অনুরূপভাবে তীখৰ হ'ব লাগিব তেতিয়া।\nক্ষমতাই মূৰত ধৰিলে সৎ আৰু জ্ঞানী ব্যক্তি বা নেতায়াে অসুৰৰ দৰে কাম কৰে। সেয়ে লিখিত সংবিধানৰ ব্যৱস্থা, যাতে ক্ষমতা হাতত থকা সকলে তাৰ অপব্যৱহাৰ নকৰে। আৰু সংবিধানৰ চিৰজাগ্রত প্ৰহৰী হ’ল ন্যায়পালিকা। এই প্ৰহৰীয়েই টোপনিয়াবলৈ ধৰিলে বুজিব লাগিব ঘােৰ বিপদ সমাগত। অলপতে মেঘালয় উচ্চ ন্যায়ালয়ৰ এগৰাকী ন্যায়াধীশে নাগৰিকত্ব সম্পর্কীয় এখন আবেদনত সঁহাৰি দি ৰায়দানত কয় যে যিহেতু ধৰ্মৰ ভিত্তিত দেশবিভাজনৰ দ্বাৰা গঠিত হােৱা পাকিস্তান জন্মৰ পৰাই ইশ্লামিক’ ৰাষ্ট্র, সেয়ে ভাৰতেও স্বাধীনতা লাভৰ সময়তে নিজকে ‘হিন্দু ৰাষ্ট্ৰ বুলি ঘােষণা কৰিব লাগিছিল, আৰু সেয়ে চুবুৰীয়া দেশৰ পৰা ভাৰতলৈ অহা মুছলমানক বাদ দি আন সকলাে লােককে নির্বিবাদে নাগৰিকত্ব দান কৰা উচিত। তেওঁ ৰায় দিওঁতে এই আশাও প্রকাশ কৰে। যে প্রধান মন্ত্ৰীৰ উদ্যোগত সেই বাঞ্ছিত লক্ষ্য শীঘ্ৰে পূৰণ হ'ব।\nই দেখদেখকৈ ন্যায়ালয়ৰ পক্ষে অশােভনীয় আৰু সংবিধানবিৰােধী এক মন্তব্য। ন্যায়াধীশৰ আসনৰ পৰা দিয়া এনে মন্তব্যই দেশৰ ন্যায়-ব্যৱস্থাৰে বিস্তৰ ক্ষতি সাধন কৰাৰ আশংকা আছে। পাকিস্তান যদিও ধৰ্মৰ ভিত্তিত গঠিত হৈছিল, ভাৰতৰ স্বাধীনতা-সংগ্ৰামৰ নেতাসকলে ধর্মভিত্তিক ৰাষ্ট্রৰ ধাৰণা সজ্ঞানে, সজোৰে আৰু দ্বিধাহীনভাবে, বর্জন কৰিছিল। সংবিধান-সভাত তেতিয়া কিছু হিন্দু সাম্প্রদায়িক নেতাই এই ধাৰণাৰ সপক্ষে ওকালতি কৰিলেও অধিকাংশ সদস্যই তাৰ বিৰােধিতা কৰিছিল। আনকি আজি হিন্দুত্ববাদী শিবিৰৰ প্রাতঃস্মৰণীয় দেশনেতা হৈ পৰা চৰ্দাৰ বল্লভভাই পেটেলেও তাৰ সমর্থনত এষাৰ কথাও কোৱা নাছিল। আৰু ভাৰতৰ স্বাধীনতা-সংগ্ৰামৰ অবিশ্বাসী নেতা মহাত্মা গান্ধী, জৱাহৰলাল নেহৰু, সুভাষ চন্দ্র বসু, কোনেও এই বিষাক্ত ধাৰণা গ্ৰহণ কৰা নাছিল। সুভাষ বসুৱে তেওঁৰ সেনাবাহিনীৰ নাম ৰাখিছিল আজাদ হিন্দ ফৌজ’। তাৰ ৰণসংগীত আছিল “কদম কদম বঢ়ায়ে যা/খুছিছে’ গীত গায়ে’ যা” আদি শাৰীৰ উর্দুগন্ধী গীত। হিন্দুত্ববাদী সকলৰ পছন্দ সংস্কৃতগন্ধী ভাষা নহয়। ন্যায়াধীশ গৰাকীৰ মন্তব্য সেয়ে প্রকৃত ইতিহাসৰ বিৰােধী, আৰু হিন্দুত্ববাদী ‘বিকল্প ইতিহাস’ৰ প্রতিফলন মাত্র।\nআচৰিত কথা যে উৎকট ধর্মীয় সাম্প্রদায়িক চিন্তাৰ ৰহণ থকা এই মন্তব্যৰ পিছত উচ্চতম ন্যায়ালয়ে প্রয়ােজনীয় কঠোৰ ব্যৱস্থা লােৱা নাই। দেশৰ পৰিস্থিতিলৈ চাই এনে ধাৰণা জন্মে যে তেওঁক সাম্প্রতিক পৰিৱেশে এনে বিপজ্জনক মন্তব্য কৰিবলৈ উৎসাহিত কৰিছে। উচ্চতম ন্যায়ালয়ৰ পৰা আমি এতিয়াও ন্যায়াধীশ গৰাকীৰ প্রতি প্রয়ােজনীয় কঠোৰ অনুশাসন-মূলক ব্যৱস্থা আশা কৰোঁ। কিন্তু আমাৰ আশাৰ লগত মিহলি হৈ আছে উদ্বেগ। সকলােৱে জনা কথা যে প্রাক্তন মুখ্য ন্যায়াধীশ দীপক মিশ্রই উচচতম ন্যায়ালয়ৰ গুৰি ধৰি থকা সময়তে গেৰুৱা বাহিনীৰ ৰাজনৈতিক প্রভাৱ ন্যায়পালিকাৰ শীর্ষক্তৰলৈ বিয়পি পৰাৰ সন্দেহ বিভিন্ন গণতন্ত্রবাদী মহলে প্রকাশ কৰিছিল। ক্রমে উচ্চতম ন্যায়ালয়ৰ প্রশ্রয়তে শাসক মহলৰ কেতবােৰ অবৈধ, স্বৈতন্ত্রী আৰু অন্যায় সিদ্ধান্ত আৰু আচৰণ প্ৰৱৰ্তিত হােৱাৰ সন্দেহে সচেতন ৰাইজক বিচলিত কৰিছিল। শেষত ঘটনাই এনে পর্যায় পালে যে চাৰিগৰাকী জ্যেষ্ঠ ন্যায়াধীশে মুখ্য ন্যায়াধীশৰ স্বেচ্ছাচাৰিতাৰ বিৰুদ্ধে বিদ্রোহ ঘােষণা কৰি ৰাজহুৱা সংবাদমেল অনুষ্ঠিত কৰিবলৈ বাধ্য হৈছিল। তাৰ পিছত দীপক মিশ্র কিছু সাৱধান হৈছিল, আৰু ন্যায়পালিকাৰ মহৎ দায়িত্ব সম্পর্কে কিছু সচেতন হৈছিল।\nৰাইজৰ মনত উদ্বেগ আছিল যে তেওঁ অন্যতম বিদ্রোহীন্যায়াধীশ ৰঞ্জন গগৈৰ নাম মুখ্য ন্যায়াধীশ পদৰ বাবে চুপাৰিছ নকৰিবও পাৰে। শেষত জানিবা সেই উদ্বেগ দূৰ কৰি দীপক মিশ্ৰই ৰঞ্জন গগৈৰ নাম আগবঢ়াইছিল। মুখ্য ন্যায়াধীশ ৰূপে শপত গ্ৰহণ কৰি ন্যায়াধীশ গগৈয়েও বৰ্তমানৰ অতি ভয়ানকভাবে বিভাজিত হৈ পৰা জাতীয় জনমত সম্পর্কে উৎকণ্ঠা প্ৰকাশ কৰিছিল। কিন্তু লাহে লাহে ৰাইজৰ আশাৰ বন্তি গছি ম্লান হৈ পৰা যেন বােধ হৈছে। কেইটামান উদ্বেগজনক ঘটনা এই সন্দৰ্ভত উল্লেখ কৰিব পাৰি। এই কথা সকলাে নিৰপেক্ষ মানুহে জানে যে মহাৰাষ্ট্রৰ ‘ভিমা কৰেগাঁও’নামৰ ঠাইত মিলিন্দ, একটে’ নামৰ এক বর্ণবাদী হিন্দু নেতাৰ উচটনিত এক দলিত সমাৱেশক এদল উন্মত্ত জনতাই আক্রমণ কৰা হিংসাত্মক ঘটনাৰ তদন্তৰ নামত মহাৰাষ্ট্ৰ আৰক্ষীয়ে ভেকোভাওনা কৰি দলিত সমাৱেশৰ লগত জড়িত কৰি দেশৰ পাঁচগৰাকী বিখ্যাত মানৱঅধিকাৰ কৰ্মী তথা আইনবিদকহে ৰাষ্ট্রদ্রোহী ষড়যন্ত্র লিপ্ত বুলি জালিয়াতী কৰা দলিল আৰু মনে সজা তথ্য প্রমাণৰ ভিত্তিত গ্রেপ্তাৰ কৰিছিল। তেওঁলােকক নগৰীয়া নক্সাল’ বুলি দুর্নাম দি প্ৰকাণ্ড অভিযােগপত্র (Charge-Sheet) দাখিল কৰিছিল। ই জনা কথা যে এই গােচৰ বছৰৰ পিছত বছৰ চলি থাকি বহুকাল মূৰত উপযুক্ত সাক্ষ্য-প্রমাণৰ অভাৱত ‘ঘিচূমি’ হৈ যাব।\nকিন্তু তেওঁলােকৰ গুৰুত্বপূর্ণ ভূমিকাৰ পৰা দেশ তথা জনগণ বঞ্চিত হ’ব, তেওঁলােকৰে জীৱনৰ অমূল্য সময়ৰ ভালেখিনি অথলে যাব। সুস্থ গণতন্ত্রৰ বাবে এনে ঘটনা গুৰুতৰ বিকাৰ। | ৰাষ্ট্ৰৰ এই দৌৰাত্মক নাকী লগাবলৈ উচ্চতম ন্যায়ালয় আগবাঢ়ি আহিব বুলি আমি আশা কৰি আছিলো। কিন্তু আমাক নিৰাশ কৰি অভিযােগপত্ৰৰ লগত দাখিল কৰা অতিৰঞ্জিত অথবা আখ্যানসদৃশ্য ‘তথ্যপ্রমাণ’ সমূহ ঠিক সত্য বুলি নকলেও প্রাথমিক ভাবে (Prima facie) গ্রহণযােগ্য বুলি উচ্চতম ন্যায়ালয়ে ৰায় দিলে। কেৱল তিনিজনীয়া বিচাৰপীঠৰ ডি, ৱাই চন্দ্রচূড়ৰ বিসম্বাদী ৰায়তহে আমাৰ বােধেৰে এই অপুৰ্ঘাত গােচৰৰ চক্ৰান্তমূলক আৰু অসত্য স্বৰূপ উন্মােচিত হৈছে। নগৰীয়ানক্সাল’ নিৰ্মাণৰ ফন্দী এতিয়া মজবুত হল।\nশেহতীয়াকৈ ৰাফাল-চুক্তিৰ দুৰ্নীতিৰ সম্পর্কে উচ্চতম ন্যায়ালয়ৰ নিৰীক্ষণত নিৰপেক্ষ তদন্তৰ বাবে অনুৰােধ জনাই দেশৰ সন্মানিত প্রাক্তন বিত্তমন্ত্রী যশৱান্ত সিংহ, প্রখ্যাত সাংবাদিক আৰু প্রাক্তন কেন্দ্রীয় মন্ত্রী অৰুণ শ্ৰেীৰি আৰু আগশাৰীৰ আইনজীৱী প্রশান্ত ভূষণে যি জনস্বার্থজড়িত গােচৰ তৰিছিল, তাক উচচতম ন্যায়ালয়ে কিছু ৰূঢ়ভাবে প্রত্যাখ্যান কৰিছে।\nৰায়দানত মুখ্য ন্যায়াধীশসহ তিনিজনীয়া বিচাৰপীঠে কৈছে যে সকলাে তথ্য পৰীক্ষা কৰি আৰু চৰকাৰৰাে মতামত লৈ এই সিদ্ধান্তত উপনীত হৈছে যে অনিয়ম বা দুর্নীতিৰ কোনাে তথ্যগত প্রাথমিক প্রমাণ পােৱা নগ'ল। অতএব উচচতম ন্যায়ালয়ৰ তত্ত্বাৱধানত কোনাে স্বতন্ত্র অনুসন্ধানৰ প্রয়ােজন নাই।\nএতিয়া প্রশ্ন হৈছে যে যিবােৰ তথ্যৰ আধাৰত উচ্চতম ন্যায়ালয়ে এই ৰায় দিলে, সেইবােৰ তথ্যৰ উৎস কি? যিহেতু চৰকাৰ নিজেই অভিযুক্ত, চৰকাৰে নিজে দাখিল কৰা তথ্য সম্পর্কেও সন্দেহ পােষণ কৰাৰ প্ৰয়ােজন আছিল। গুচৰীয়াসকলে দিয়া তথ্য বিবেচনা কৰা হৈছিল নে? ৰায়টোৰ পৰা নিম্নলিখিত তথ্যগত ভুল কিছুমান উদ্ঘাটন কৰিব পাৰি ।\n(১) চৰকাৰে দাখিল কৰা তথ্যৰ পৰা উচ্চতম ন্যায়ালয়ে এই সিদ্ধান্ত কৰিছে যে দেশৰ সর্বোচ্চ ক্ষমতাসম্পন্ন হিচাব-পৰীক্ষকে (CAG) ৰাফাল চুক্তি সম্পর্কে দিয়া প্রতিবেদন সংসদৰ ৰাজহুৱা হিচাব সমিতিয়ে পাইছে আৰু তাৰ এক সম্পাদিত ৰূপ সংসদ সদস্যসকলৰ হাতত পৰিছে। কিন্তু সংসদৰ ৰাজহুৱা হিচাব কমিটীৰ অধ্যক্ষ মল্লিকার্জুন খৰ্গেই কৈছে যে সেই তথ্য সঠিক নহয়। CAGৰ প্রতিবেদন তেওঁৰ হাতত পৰা নাই, সংসদলৈকো তাৰ সম্পাদিত ৰূপ অহা নাই।\nএতিয়া বিপাঙত পৰি চৰকাৰে উচ্চতম ন্যায়ালয়ক জনাইছে যে মহামান্য ন্যায়াধীশ সকলে তেওঁলােকে দিয়া শপতনামাৰ ভুল ব্যাখ্যা কৰিছে। তিনিগৰাকী বিদগ্ধ আইনবিদে এই ধৰণৰ ভুল কৰিব, কথাটো বিশ্বাস নহয়। নে চৰকাৰে ইচ্ছাকৃতভাবে দ্ব্যর্থবােধক ‘তথ্য’ দাখিল কৰিছিল ?\n(২) চৰকাৰে জনাইছিল যে উদ্যোগপতি অনিল আম্বানিৰ প্রতি ৰাফাল চুক্তিত কোনাে পক্ষপাতিত্ব কৰা হােৱা নাই। কাৰণ অভিযােগকাৰী সকলে কোৱা ধৰণে চুক্তি স্বাক্ষৰ কৰাৰ মাত্র ১২ দিন পূর্বে ৰাফাল বিমানৰ নির্মাণকাৰী ফ্ৰান্সৰ ডাছাউ কোম্পানিৰ ভাৰতীয় সহযােগী হিচাবে অনিল আম্বানিয়ে কোনাে ব্যৱসায় প্রতিস্থান গঠন কৰা নাই। ২০১২ চনতে ডাছাউ কোম্পানিয়ে আম্বানিৰ লগত বাণিজ্যিক সম্পর্ক স্থাপন কৰিছিল।\nকিন্তু ফাদিল হৈছে যে ২০১২ চনত সম্পর্ক স্থাপন কৰি পিছত ডাছাউ কোম্পানিয়ে সম্পর্ক ছেদ কৰা কোম্পানিটো আছিল অনিল আম্বানিৰ ভ্ৰাতৃ আৰু ঘােৰ প্রতিদ্বন্দ্বী মুকেশ আম্বানিৰ কোম্পানিহে!!\n(৩) ৰাফাল বিমানৰ প্রতিযােগিতা তথা যুদ্ধক্ষেত্ৰত কাৰ্যকাৰিতা সম্পর্কে উচ্চতম ন্যায়ালয়ে বাসুসেনা বাহিনীৰ উচ্চ পর্যায়ৰ বিষয়াৰ মন্তব্য গ্রহণ কৰাৰ পিছত এই সিদ্ধান্তত উপনীত হৈছে যে বিমানখনৰ প্রয়ােজন অতি জৰুৰী কাৰণ বৰ্তমান ভাৰতীয় বায়ুসেনা বাহিনীৰ যুদ্ধবিমানবোেৰ শত্রুদেশৰ যুদ্ধ বিমানতকৈ বহুত পিছপৰা। এই বিষয়ে সাধাৰণ নাগৰিক হিচাবে আমাৰ ধাৰণা যে বায়ুসেনাৰ কৰ্মৰত বিষয়াই চৰকাৰৰ সিদ্ধান্তৰ বিৰুদ্ধে মতপ্রকাশ কৰাৰ কোনাে সম্ভাৱনা নাই। আজিকালিৰ ভাষাত তেওঁলােকৰ ভাষ্যত ‘Conflict of Interest' থকাৰে আশংকা আছে। দ্বিতীয়তে নতুন এখন চুক্তিত এই চৰকাৰে স্বাক্ষৰ কৰাৰ কিছুকাল মাত্র পূর্বে ডাছাউ কোম্পানিয়ে ভাৰতীয় সহযােগী হিচাবে ৰাষ্ট্ৰীয় খণ্ডৰ HAL (Hindusthan Aeronautics Ltd)ৰ লগত বুজাবুজিৰ ৯৫ শতাংশ সম্পূর্ণ হৈছিল। এই উক্তি কোম্পানি প্রধান বিষয়াৰ। পূর্বৰ চৰকাৰে কৰা চুক্তিৰ আলমতে এইখিনি হৈছিল। সেয়ে এই চৰকাৰে অত্যাধুনিক বিলম্ব হােৱাৰ বিষয়ে কৰা ওজৰ আপত্তিও ভিত্তিহীন। | উচ্চতম ন্যায়ালয়ে এইটোও কৈছে যে প্রতিক্ষা সম্পর্কীয় কথাত ৰাষ্ট্ৰীয় নিৰাপত্তা’ (National Security)ই সর্বাধিক গুৰুত্ব পােৱা উচিত। অৱশ্যে। কিন্তু যদি এনে প্রতিক্ষা সম্পর্কীয় সিদ্ধান্তত কিবা দুর্নীতি প্রবেশ কৰে, তেন্তে সেই সুৰুঙাৰে ৰাষ্ট্ৰীয় নিৰাপত্তাৰ বিপদ ঘটাব পৰা অপশক্তিয়েও বাট পােনাব পাৰিব।\nউচ্চতম ন্যায়ালয়ৰ মহামান্য ন্যায়াধীশ সকল ব্যক্তি হিচাবে তথা ন্যায়াধীশ হিচাবে নিষ্কলুষ আৰু সাধু, কোনাে সন্দেহ নাই। আইন হিচাবেও তেওঁলােক অগ্রগণ্য। সেয়ে তেওঁলােকৰ পৰা ৰাজনীতিৰ বা\nমাৰলিয়েও তমােময় কৰি পেলােৱা দেশৰ তথা গণতন্ত্রৰ এই দুর্যোগৰ দিনত আমি অধিক সজাগতা কামনা কৰাটো নিশ্চয় ভুল নহয়। |\n(অৰূপ বৰবৰাৰ যুক্তিবিৰােধ)\nঅৰূপ বৰবৰা যে এজন মেধাবী আইনজীৱী আৰু সমাজ-সচেতন নাগৰিক, কোনাে সন্দেহনাই। কিন্তু তেওঁৰ ওকালতিয়ে আমাক ফান্দত পেলালে বুলি ভাবিব নােৱাৰিলোঁ। তেওঁৰ মতে বিজেপিৰ অশুভ চৰিত্ৰ আৰু ভূমিকাৰ বিৰুদ্ধে নির্বাচনৰ আগে-আগে ছগৰাকী মহিলাকে ধৰি পচপন্ন গৰাকী শিল্পী-সাহিত্যিক, সাংবাদিক আৰু সচেতন নাগৰিকৰ স্বাক্ষৰিত যিখন আবেদন আমি ৰাইজক দিছিলোঁ, সেইটো সুচিন্তিত আৰু সঠিক পদক্ষেপ নাছিল। কাৰণ, (১) কোনাে বিকল্প | নির্দেশ নকৰাত ৰাইজ বিভ্রান্ত আৰু বিক্ষুব্ধ হৈছিল; (২) আমাৰ গােহাৰি মানি লােৱা হ'লে নির্বাচন-পৰৱৰ্তী কালত ‘ঘোঁৰা-বেপাৰ’ হ’লহেঁতেন। (৩) সৰহসংখ্যক ৰাইজে পিছত আমাৰ সেই গােহাৰি। | সমুচিত আছিল বুলি কোৱাটো অস্পষ্ট। কেই লাখ, কেই হেজাৰ, বা কেই শ? (৪) ৰাইজৰ অভিভাৱকৰ ভূমিকা যদি আমি লােৱাই নাছিলোঁ, বিজেপিক ভােট নিদিবলৈ কোৱাটোও জানাে ৰাইজৰ অভিভাৱকগিৰি নহ’ল? প্ৰথমতে কৈ থওঁ সমূহীয়া গােহাৰিখন প্রকাশ হােৱাৰ পূর্বে বিজেপি-হাৱা খৰবেগে চলিবলৈ ধৰাত তাৰ এমাহমান আগৰ পৰা আমাৰ শিতানত ‘তপত খােলাৰ পৰা জ্বলা জুইলৈ’ আদি বিভিন্ন। শিৰােনামাৰ লেখাত আমি ৰাইজক একে সকীয়নি দি আহিছিলোঁ।\nকংগ্ৰেছৰ প্ৰবল দুর্নীতি আৰু ক্রমবর্ধমান স্বেচ্ছাচাৰ ৰাইজৰ তেতিয়া অসহ্য হৈছিল যদিও বিজেপিৰ দৰে ঢােলে-দগৰে আন কোনাে দলেই ওলাই আহিব পৰা নাছিল। কিন্তু তেওঁলােকৰ প্রত্যেকৰে নিজা নীতি আদর্শ জনাজাত আছিল, তাৰ মাজৰ পৰা ৰাইজে পছন্দ মতে দল আৰু প্রার্থী বাছি ভােট দিব পাৰিলেহেতেন। ৰাইজৰ সেই গণতান্ত্রিক অধিকাৰক স্বাক্ষৰকাৰী সকলে সন্মান কৰিছিল। আনহাতে বিজেপিৰ ভয়াবহ গণতন্ত্রবিৰােধী আদর্শ আৰু গণতন্ত্রনাশী কাৰ্যসূচী ৰাইজক জনােৱা আমাৰ জৰুৰীকর্তব্য বুলি ভাবিছিলোঁ। কাৰণ সেই কথা বহুতৰ বাবে অজ্ঞাত আছিল। সকলাে নির্বাচন-পৰৱৰ্তী বুজাবুজি ‘ঘোঁৰা বেপাৰ নহয়। বিজেপিৰ ৰথযাত্রাত ভেটা দিবলৈ লগ লগা কথাটোক চিধাই ঘোঁৰা-বেপাৰ বুলি উৰাই দিয়াও ঠিক নহয়। কিছু ঘোঁৰা-বেপাৰ হয়েই, দুটামান ঘটিয়া ঘোঁৰাক নাকী লগাবলৈ আন উপায় নাথাকে। কেই লাখ বা হেজাৰ, জোখাৰ সাধ্য আমাৰ নাই। কিন্তু সভাইসমিতিয়ে যােৱা ডেৰ-দুই বছৰে অসংখ্য মানুহে আমাক কৈছে যে আমি কোৱা কথাষাৰ ফলিয়ালে। বাটে-ঘাটে বহু মানুহে এতিয়াও উপযাচি আহি কথাটোৰ বাবে আমাৰ শলাগ লয়। আমাৰ আবেদন মনত থকা বাবেই ৰাইজ পতিয়ন গৈছে যে আমাৰ বিশ্লেষণ সঠিক আছিল।\nBy xukhdukh.com on December 22, 2018


Mozep in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Mozep ar byavahar, ppali, parshwakriya, upkaar, kriya-pratikriya aaru satarkatabani\nMozep की जानकारी\nMozep ৰ লাভ আৰু ব্যৱহাৰসমূহ- Mozep Benefits & Uses in Assamese- Mozep ar laabh aaru byavaharsamuh\nMozep ৰ পালি আৰু সেয়া কেনেদৰে ল'ব- Mozep Dosage & How to Take in Assamese - Mozep ar paali aaru xeya kenedore lobo\nMozep ৰ পাৰ্শ্চক্ৰিয়াসমূহ- Mozep Side Effects in Assamese- Mozep ar parshwakriyasamuh\nMozep সংক্ৰান্ত সতৰ্কতাবাণীসমূহ- Mozep Related Warnings in Assamese- Mozep xonkranta xatarkatabanisamuh\nঅইন দৰৱৰ সৈতে Mozepৰ গুৰুতৰ ক্ৰিয়া-প্ৰতিক্ৰিয়া- Severe Interaction of Mozep with Other Drugs in Assamese- Oinor xoite Mozep ar gurutor kriya-pratikriya\nMozep মতভেদসমূহ- Mozep Contraindications in Assamese- Mozep nishedhsamuh\nMozep ৰ বিষয়ে সততে সোধা প্ৰশ্নসমূহ- Frequently asked Questions about Mozep in Assamese- Mozep ar bikhoye satate xodha prashnasamuh\nখাদ্য আৰু মদৰ সৈতে Mozep ক্ৰিয়া-প্ৰতিক্ৰিয়া- Mozep Interactions with Food and Alcohol in Assamese- khadya aaru modor xoite Mozep kriya-pratikriya\nMozep ৰ লাভ আৰু ব্যৱহাৰসমূহ - Mozep Benefits & Uses in Assamese - Mozep ar laabh aaru byavaharsamuh\nMozep তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nMozep ৰ পালি আৰু সেয়া কেনেদৰে ল'ব - Mozep Dosage & How to Take in Assamese - Mozep ar paali aaru xeya kenedore lobo\nMozep-ৰ উপাদানসমূহ - Mozep Active Ingredients in Assamese - Mozep-ar upadaansamuh\nMozep ৰ পাৰ্শ্চক্ৰিয়াসমূহ - Mozep Side Effects in Assamese - Mozep ar parshwakriyasamuh\nগৱেষণাৰ ভিত্তিত, Mozep ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nMozep সংক্ৰান্ত সতৰ্কতাবাণীসমূহ - Mozep Related Warnings in Assamese - Mozep xonkranta xatarkatabanisamuh\nMozep-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভাবস্থাৰ সময়ত Mozepএ মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা লগে লগে বন্ধ কৰক, আৰু চিকিতসকৰ পৰামৰ্শ অবিহনে Mozep পুনৰাই গ্ৰহণ নকৰিব।\nMozep-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nআপুনি যদি স্তন্যপায়ী মহিলা তেন্তে Taking Mozep গ্ৰহণে গম্ভীৰ পাৰ্শ্ব-প্ৰতিক্ৰিয়া কৰিব পাৰে। চিকিতসকে প্ৰয়োজনীয় বুলি কোৱাৰ পূৰ্বে Mozep গ্ৰহণ কৰিব নালাগে।\nবৃক্কত Mozep কি প্ৰভাৱ দেখা গৈছে?\nMozepৰ বৃক্ক ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nযকৃতত Mozep কি প্ৰভাৱ দেখা গৈছে?\nMozepৰ পাৰ্শ্ব-প্ৰতিক্ৰিয়াই কেতিয়াবাহে কলিজা ক প্ৰভাবিত কৰে।\nহৃদযন্ত্ৰৰ ক্ষেত্ৰত Mozep ৰ কি প্ৰভাৱ দেখা গৈছে?\nMozepৰ হৃদয় ৰ ওপৰত মৃদু পাৰ্শ্ব-প্ৰতিক্ৰিয়া আছে।\nঅইন দৰৱৰ সৈতে Mozepৰ গুৰুতৰ ক্ৰিয়া-প্ৰতিক্ৰিয়া - Severe Interaction of Mozep with Other Drugs in Assamese - Oinor xoite Mozep ar gurutor kriya-pratikriya\nMozep তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nMozep মতভেদসমূহ - Mozep Contraindications in Assamese - Mozep nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Mozep লোৱা অনুচিত যাতে -\nMozep ৰ বিষয়ে সততে সোধা প্ৰশ্নসমূহ - Frequently asked Questions about Mozep in Assamese - Mozep ar bikhoye satate xodha prashnasamuh\nএই Mozep-এ অভ্য়াস বা নিচাৰ সৃষ্টি কৰে নেকি?\nনহয়, আপনি Mozepৰ প্ৰতি আসক্ত নহয়।\nMozep লোৱাৰ পিছত আপোনাৰ টোপনিভাৱ আহিব পাৰে। সেয়ে এনে কাম কৰাটো নিৰাপদ নহয়।\nহয়, চিকিত্সা পৰামৰ্শ অনুসাৰেহে Mozep লওক।\nহয়, Mozep লৈ মানসিক বিসংগতিৰ চিকিত্সা কৰিব পাৰি।\nখাদ্য আৰু মদৰ সৈতে Mozep ক্ৰিয়া-প্ৰতিক্ৰিয়া - Mozep Interactions with Food and Alcohol in Assamese - khadya aaru modor xoite Mozep kriya-pratikriya\nখাদ্য আৰু Mozepৰ ক্ৰিয়া-প্ৰতিক্ৰিয়া\nআপুনি Mozep সেৱনৰ সময়ত কেতবোৰ খাদ্য সেৱনৰ ফলত দৰৱে কাম কৰাৰ ক্ষেত্ৰত বেছি সময় ল'ব পাৰে। আপুনি ডাক্তৰৰ পৰামৰ্শ অনুসৰণ কৰক।\nমদ আৰু Mozepৰ মাজৰ প্ৰতিক্ৰিয়া\nমদৰ সৈতে Mozep সেৱন কৰাটো বিপজ্জনক হ'ব পাৰে।\nMozep ৰ অনুকল্প - Substitutes for Mozep in Assamese\nMozep ৰ মূল্য আৰু পেকৰ চাইজ - Mozep Price and Pack Size in Assamese - Mozep ar mulya aaru pakor size